Hans far var offiser i den russiske hæren og Tito vokste opp i Russland og i Karelen. Han hadde i ungdommen et forhold til den senere forfatterkollegaen Solveig von Schoultz, før han i 1930 giftet seg med maleren Ina Behrsen, som også var flyktning fra Russland. Paret konverterte til den ortodokse kirke i 1930-årene, og ortodoks kristendom ble en hovedsak i hans liv og forfatterskap. Han arbeidet som religionslærer 1950-69. Forfatterskapet har også tydelige spor av russisk kultur, basert på oppveksten.